12. 8. 93 De Europæiske Fællesskabers Tidende Nr. L 202/31 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 30. juni 1993 om særlige betingelser for import af fiskerivarer med oprindelse i Chile (93/436/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ()), særlig artikel 11, og ud fra følgende betragtninger : En gruppe eksperter fra Kommissionen har været i Chile for at undersøge betingelserne for produktion, oplagring og forsendelse af fiskerivarer til Fællesskabet ; bestemmelserne i den chilenske lovgivning om sundhed- sinspektion og -kontrol af fiskerivarer kan betragtes som svarende til bestemmelserne fastsat ved direktiv 91/493/ FØF; SERNAP (Servicio Nacional de Pesca), som er den ansvar- lige veterinærmyndighed i Chile, og dets kontroltjeneste »Sanidad Pesquera« er i stand til effektivt at føre kontrol med, om den gældende lovgivning overholdes ; med henblik på fremgangsmåden for udstedelse af sundhedscertifikater, jf. artikel 11, stk. 4, litra a), i direktiv 91/493/EØF, skal der fastlægges en model for certifikatet og mindst ét obligatorisk sprog for affattelsen heraf, og det skal på certifikatet anføres, hvilken stilling underskri- veren har; der skal ifølge artikel 11, stk. 4, litra b), i direktiv 91/493/ EØF på fiskerivarernes emballage anbringes et mærke, () EFT nr. L 268 af 24. 9. 1991, s. 15. hvori tredjelandets mærke og oprindelsesvirksomhedens eller fabriksfartøjets autorisationsnummer indgår; der skal ifølge artikel 11, stk. 4, litra c), i direktiv 91/493/ EØF opstilles en liste over autoriserede virksomheder og/eller fabriksfartøjer ; denne liste bør opstilles på basis af en meddelelse frå SERNAP til Kommissionen ; SERNAP skal derfor sørge for, at bestemmelserne som fastsat i artikel 11, stk. 4, i direktiv 91/493/EØF med henblik herpå overholdes ; SERNAP har således officielt garanteret, at kravene i kapitel V i bilaget til direktiv 91/493/EØF og krav svarende til dem, der ved nævnte direktiv er fastsat for godkendelse af virksomheder og fabriksfartøjer, vil blive opfyldt ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 SERNAP, der hører ind under det chilenske ministerium for økonomi, offentligt arbejde og rekonstruktion, er den myndighed i Chile, der er ansvarlig for at kontrollere, om fiskerivarer: opfylder kravene i direktiv 91/493/EØF, og for at godkende dem. Artikel 2 Fiskerivarer med oprindelse i Chile med undtagelse af alle former for toskallede bløddyr, pighuder, sækdyr og hav- snegle skal opfylde følgende krav: